Bea Uusma

Mari Beatrice «Bea» Uusma, tidligere Uusma Schyffert (født 20. mars 1966 i Lidingö forsamling) er en svensk lege, illustratør og forfatter.

Forfatterskap

Astronauten som inte fick landa: om Michael Collins, Apollo 11 och 9 kilo checklistor (1999) 
Uusma debuterte som forfatter i 1999 med sakprosautgivelsen Astronauten som inte fick landa: om Michael Collins, Apollo 11 och 9 kilo checklistor. Den Michael Collins som er omtalt i boktittelen var en av de tre astronautene som var med i Apollo 11, det første romfartøyet som landet på månen. I motsetning til de to andre besetningsmedlemmene hadde Collins ordre om å forbli ombord i Apollo 11 da Neil Armstrong og Buzz Aldrin tok menneskehetens første steg på månens overflate. Målgruppen for boken er barn og unge. Uusma mottok en rekke priser for denne boken, både i Sverige og utenlands. Göteborgs Stadsteater satte boken opp som teaterforestilling i 2011.

Expeditionen : min kärlekshistoria (2013) 
I 2013 ga Bea Uusma ut boken Expeditionen : min kärlekshistoria, der hun tar for seg den mislykte ballongferden til ingeniør Andrée og hans ekspedisjonsmedlemmer. Uusma reiser til Nordpolen og graver i arkiver for å finne årsaken til at Andrée og hans menn omkom. Hun mottok Augustprisen 2014 i klassen for sakprosa for denne boken.

Bibliografi 
 Astronauten som inte fick landa: om Michael Collins, Apollo 11 och 9 kilo checklistor
 Expeditionen : min kärlekshistoria – utgitt på norsk i 2014 av Cappelen Damm forlag; oversatt til norsk av Mette-Cathrine Jahr

Familie 
Hun var 1996–2012 gift med Henrik Schyffert. De har to barn sammen. Hun er søster til Martina Haag.

Referanser 

Svenske leger
Svenske forfattere